section_heading: Zemljopisne karakteristike
paragraph_text: Snake river izvire na obrocima Stjenovitih planina u jugoistočnom kutu Nacionalnog parka Yellowstone u Wyomingu.Nakon tog protiče kroz Jezero Jackson pa se probija krivudavim kanjonima kroz Planine Teton u pravcu juga. Nakon što primi rijeku Greys ulazi u Idaho preko akumulacijskog jezera Palisades. Nakon vulkanskog gejzira Heise, Snake napušta planine i ulazi u svoju široku kotlinu u južnom Idahu, teren po kojem je nekoć tekla lava - tu teče prema zapadu. Na krajnjem zapadu države, prima pritoku Boise, pa naglo skreće na sjever, i tako teče dobrih 348 km, stvarajući granicu između Idaha i Oregona. A nakon toga i granicu između Idaha i Washingtona sve do grada Lewiston, nakon tog skreće na zapad i teče kroz državu Washington u velikom luku, da se na kraju ulije u Rijeku Columbiju južno od grada Pasco, nakon prijeđenih 1 670 km.